ท่าอากาศยานศรีนคร

ท่าอากาศยานนานาชาติศรีนคร (อังกฤษ: Srinagar International Airport) เป็นท่าอากาศนานาชาติของศรีนคร เมืองหลวงในฤดูร้อนของมณฑลชัมมูและกัศมีร์ของอินเดีย ท่าอากาศยานแห่งนี้ถูกใช้งานร่วมกับกองทัพอากาศอินเดีย โดยมีการท่าอากาศยานอินเดียเป็นผู้ดูแลการใช้งานฝ่ายพลเรือน ท่าอากาศยานตั้งอยู่ทางใต้ของตัวเมืองศรีนครประมาณ 12 กิโลเมตร ได้รับการกำหนดให้เป็นสนามบินนานาชาติในปี 2005 มีอาคารผู้โดยสารภายในประเทศและระหว่างประเทศในหลังเดียว พร้อมทางวิ่งหนึ่งเส้น ในสงครามอินเดีย-ปากีสถาน ค.ศ. 1965 ท่าอากาศยานแห่งนี้เคยถูกโจมตีทางอากาศโดยปากีสถาน ส่งผลให้เครื่องบินดักลาส ซี-47 สกายเทรน ของกองทัพอากาศอินเดีย และดักลาส ดีซี-3 ของสายการบินอินเดียนแอร์ไลน์ถูกทำลาย อ้างอิง